open-index/open-wikipedia-markdown huggingface dataset:
เทือกเขาอันนัม

thumb|250px|เทือกเขาอันนัมเป็นเทือกเขาใหญ่ที่ทอดยาวผ่านประเทศลาว เวียดนาม และพื้นที่เล็กๆ ทางตะวันออกเฉียงเหนือของกัมพูชา
**เทือกเขาอันนัม**  () เอกสารไทยเรียก **เทือกเขาญวน**, **เขาญวน** หรือ **เขาเมืองภูซุน** เป็นเทือกเขาในภูมิภาคอินโดจีน มีความยาวประมาณ 1,100 กิโลเมตร (680 ไมล์) เป็นชายแดนตลอดแนวทิศตะวันตกของประเทศเวียดนามต่อกับลาวและทางตอนเหนือของกัมพูชา มีชื่อเรียกในภาษาเวียดนามว่า "สายเจื่องเซิน" () และ "สายภูหลวง" () ในภาษาลาว 

thumb|250px|เทือกเขาอันนัม
เทือกเขาอันนัมประกอบด้วยภูเขาและยอดเขาเป็นจำนวนมาก โดยยอดเขาที่สูงที่สุด คือ ภูเบี้ย ที่ความสูง 2,819 เมตร และยังเป็นถิ่นที่อยู่ของชนพื้นเมืองต่าง ๆ รวมทั้งเป็นแหล่งกำเนิดของแม่น้ำหลายสาย

ทางด้านชีววิทยา เทือกเขาอันนัมเป็นที่อยู่ของสัตว์ป่าและพรรณไม้ชนิดต่าง ๆ ซึ่งหลายชนิดเป็นการค้นพบใหม่หรือไม่ได้มีศึกษาทางสัตววิทยามาก่อนจำนวนมาก อาทิ ซาวลา (*Pseudoryx nghetinhensis*), เก้งยักษ์ (*Muntiacus vuquangensis*), เก้งเจื่องเซิน (*M. truongsonensis*), หมูป่าอินโดจีน (*Sus bucculentus*) เป็นต้น โดยตั้งแต่คริสต์ทศวรรษ 1990 เป็นต้นมา มีการค้นพบผีเสื้อ 2 ชนิด, งู 1 ชนิด, กล้วยไม้ 5 ชนิด และพืชชนิดอื่น ๆ อีก 3 ชนิด โดยเฉพาะกล้วยไม้ที่พบนี้ไม่มีสีเขียวหรือไม่มีคลอโรฟิลล์สังเคราะห์ด้วยแสงแต่ดำรงชีพด้วยการกินอินทรีย์สารที่เน่าเปื่อยเป็นอาหารคล้ายพวกฟังไจแทน

โดยทางกองทุนสัตว์ป่าโลก (WWF) เชื่อว่า เป็นเพราะป่าดิบชื้นแถบนี้ไม่เคยถูกรบกวนจากมนุษย์มาเป็นเวลานานหลายพันปีแล้ว และเชื่อว่ายังมีอีกหลายชนิดที่ยังไม่ได้ถูกค้นพบ

## อ้างอิง

## แหล่งข้อมูลอื่น

*
หมวดหมู่:เทือกเขาในประเทศเวียดนาม
หมวดหมู่:เทือกเขาในประเทศลาว
หมวดหมู่:เทือกเขาในประเทศกัมพูชา
กลุ่มอาการเนโฟรติก

**กลุ่มอาการเนโฟรติก** () หรือเป็นที่รู้จักในชื่อ **โรคไตรั่ว** คือกลุ่มกว้าง ๆ ของโรคไตอย่างหนึ่ง ผู้ป่วยจะมีความผิดปกติของการทำงานของไตทำให้มีการสูญเสียโปรตีนในเลือดปริมาณมากไปกับปัสสาวะ ทำให้มีภาวะโปรตีน ชนิดที่เรียกว่า อัลบูมิน ในเลือดต่ำ และบวม

โรคที่ทำให้เกิดกลุ่มอาการเนโฟรติกมีหลายอย่าง ที่สำคัญได้แก่ minimal-change nephropathy, focal segmental glomerulosclerosis และ membranous nephropathy นอกจากนี้ยังอาจเกิดจากโรคอื่น ๆ ที่ไม่ได้มีผลต่อไตอย่างเดียว อีกหลายโรค เช่น ที่พบในเบาหวาน อะไมลอยโดซิส และลูปัส อีริธีมาโตซัส เป็นต้น

กลุ่มอาการเนโฟรติกพบได้ในผู้ป่วยทุกช่วงอายุ ทุกเพศ และทุกเชื้อชาติ อาจเกิดเดี่ยว ๆ หรือเกิดร่วมกับกลุ่มอาการไตอักเสบ ซึ่งมีการอักเสบของโกลเมอรูลัส ทำให้มีเลือดออกมากับปัสสาวะและการทำงานของไตเสื่อมลงได้

## อ้างอิง

## แหล่งข้อมูลอื่น
* 
*  A team of kidney doctors and scientists from Beth Israel Deaconess Medical Center / Harvard Medical School working to learn more about the cause of Nephrotic Syndrome in children and adults, with an emphasis on the genetic basis of this disease.
* 
* 

หมวดหมู่:โรคไต
หมวดหมู่:กลุ่มอาการ
โนรา สแตนตัน แบลตช์ บาร์นีย์

thumb|โนรา สแตนตัน แบลตช์ บาร์นีย์

**โนรา สแตนตัน แบลตช์ บาร์นีย์** (; 30 สิงหาคม พ.ศ. 2426 — 18 มกราคม พ.ศ. 2514) เป็น วิศวกรโยธา สถาปนิก และสนับสนุนการเรียกร้องสิทธิสตรี ชาวอเมริกัน

## ชีวิตวัยเยาว์
โนราเกิดที่เมือง แฮมป์เชียร์ ประเทศอังกฤษ ในปี พ.ศ. 2426 เธอเป็นบุตรีของ วิลเลียม แบลตช์ และ แฮร์ริออต อีตัน สแตนตัน เธอได้ศึกษาวิชาเอกในด้าน ภาษาละติน และคณิตศาสตร์ ที่โรงเรียนฮอเรซมันน์ในนิวยอร์กซิตี ซึ่งต่อมาครอบครัวของเธอได้ย้ายถิ่นฐานมายังสหรัฐอเมริกาถาวร

เธอได้มีโอกาสศึกษาต่อในมหาวิทยาลัยคอร์เนลล์และสำเร็จการศึกษาในปี 2448 โดยเธอได้เป็นบัณฑิตคนแรกที่ได้รับปริญญาในด้านวิศวกรโยธา ซึ่งต่อมาได้เข้าร่วม สมาคมวิศวกรโยธาอเมริกัน (ASCE) และเป็นสมาชิกหญิงคนแรกของสมาคม เธอเริ่มทำงานในนิวยอร์กซิตีในงานด้านบริหารจัดการทรัพยากรน้ำ ในช่วงที่เธอได้ทำงานในนิวยอร์กนั้น เธอเป็นส่วนหนึ่งของกลุ่มที่เรียกร้องสิทธิสตรีในสหรัฐอเมริกา

## ชีวิตแต่งงานกับ ลี เดอ ฟอเรสต์
ในปี พ.ศ. 2451 เธอได้แต่งงานกับนักประดิษฐ์ ลี เดอ ฟอเรสต์ ชำนาญในด้านเทคโนโลยีวิทยุไร้สาย ในปีต่อมาสามีเธอได้ขอให้เธอลาออกจากการเป็นวิศวกรโยธาและมาเป็นแม่บ้าน เธอได้ปฏิเสธและเป็นสาเหตุให้เธอได้แยกทางกับสามี ในปี 2452 หลังจากที่ได้หย่ากับสามี เธอยังคงทำงานต่อในด้านวิศวกรโยธา ในงานผู้ตรวจสอบอาคาร นักออกแบบโครงสร้างเหล็ก และสถาปนิกอีกด้วย

## ชีวิตบั้นปลาย
ในปี 2462 โนราได้แต่งงานกับสถาปนิก มอร์แกน บาร์นีย์ โดยโนราเองยังคงทำงานในฐานะผู้สนับสนุนการเรียกร้องสิทธิสตรี และสถาปนิกในเวลาเดียวกัน และในปี 2487 เธอได้แต่งหนังสือในด้านสิทธิมนุษย์ในชื่อ *World Peace Through a People's Parliament*

โนราได้ทำงานเป็นนักพัฒนาสินทรัพย์ และเรียกร้องสิทธิสตรีจนกระทั่งเธอเสียชีวิต ในเมืองกรีนวิช รัฐคอนเนตทิคัต ในปี 2514

## อ้างอิง

## ดูเพิ่ม

* 
* 
* 

หมวดหมู่:วิศวกรโยธา
หมวดหมู่:สถาปนิก
หมวดหมู่:สิทธิสตรี
รายชื่อนายกรัฐมนตรีกัมพูชา

นายกรัฐมนตรีกัมพูชา ( *นายกรฎฺฐมนฺตฺรีกมฺพุชา*) หรือเรียกอย่างเป็นทางการว่า นายกรัฐมนตรีในพระราชาณาจักรกัมพูชา ( *นายกรฎฺฐมนฺตฺรีไนพฺระราชาณาจกฺรกมฺพุชา*) เป็นหัวหน้ารัฐบาลแห่งประเทศกัมพูชา เป็นประธานกัมพูชา ทั้งเป็นผู้แทนรัฐบาลในกิจการภายในและต่างประเทศ ได้รับเลือกตั้งให้ดำรงตำแหน่งคราวละ 5 ปี ไม่จำกัดวาระ 

ตามรัฐธรรมนูญ นายกรัฐมนตรีจำต้องเป็นสมาชิกรัฐสภากัมพูชา อันเป็นสภาล่างในสภาผู้แทนราษฎรกัมพูชา และต้องได้รับความเห็นชอบจากรัฐสภาก่อนที่พระมหากษัตริย์กัมพูชาจะทรงแต่งตั้ง อนึ่ง ตามธรรมเนียม เมื่อได้รับแต่งตั้งแล้ว นายกรัฐมนตรีจะต้องถวายสัตย์ปฏิญาณต่อพระมหากษัตริย์และสังฆราชแห่งมหานิกายกับธรรมยุติกนิกาย ณ พระบรมราชวังจตุมุขสิริมงคล

นับแต่ พ.ศ. 2488 กัมพูชามีบุคคลที่ดำรงตำแหน่งนายกรัฐมนตรีแล้วทั้งสิ้น 36 คน แต่ดำรงตำแหน่งอย่างเป็นทางการ 32 คน  โดยมีรายชื่อดังต่อไปนี้

## รายชื่อนายกรัฐมนตรี (พ.ศ. 2488 – ปัจจุบัน)

(วันที่ตัวเอียงหมายถึง*โดยพฤตินัย*)

## อ้างอิง

กัมพูชา

หมวดหมู่:รัฐบาลกัมพูชา
เฟร์โดว์ซี

**แฮคีม แอโบลกอเซม เฟร์โดว์ซี ทูซี** () หรือ **เฟร์โดว์ซี** (; ค.ศ. 940–1020) เป็นกวีชาวเปอร์เซียที่ได้รับความเคารพอย่างสูง เขาเป็นผู้ประพันธ์ *[[ชอฮ์นอเม]]* มหากาพย์ประจำชาติของอิหร่านและสังคมที่เกี่ยวเนื่อง 

มหากาพย์ *ชอฮ์นอเม* เดิมประพันธ์ให้แก่เจ้าชายแห่งราชวงศ์ซามานิด (Samanid) ผู้ซึ่งรับผิดชอบต่อการฟื้นฟูประเพณีวัฒนธรรมของเปอร์เซียหลังการรุกรานของอาหรับในคริสต์ศตวรรษที่เจ็ด *ชอฮ์นอเม* บันทึกเหตุการณ์ประวัติศาสตร์ซึ่งเป็นตำนานพระมหากษัตริย์อิหร่านก่อนยุคอิสลามตั้งแต่พระเจ้าเคยูมาร์ส (Keyumars) ถึงพระเจ้ายาซเดเกิร์ดที่ 3 (Yazdegerd III) เฟร์โดว์ซียังเขียนกวีต่อไปหลังราชวงศ์ซามานิดถูกพิชิตโดยราชวงศ์กาซานาวิด (Ghaznavid) ผู้ปกครองใหม่ พระเจ้ามาฮ์มุดแห่งกาซนี (Mahmud of Ghazni) เป็นชาวเติร์ก อาจขาดความสนพระทัยในผลงานของเฟร์โดว์ซีซึ่งแสดงโดยราชวงศ์ซามานิด ส่งผลให้เขาขาดความนิยมในพระราชสำนัก เฟร์โดว์ซีใช้เวลากว่าสามทศวรรษ (จาก ค.ศ. 977 ถึง 1010) ประพันธ์ ชอฮ์นอเม ซึ่งได้กลายมาเป็นหนึ่งในผลงานที่ทรงอิทธิพลที่สุดในวรรณกรรมเปอร์เซีย

## แหล่งข้อมูลอื่น

หมวดหมู่:กวีชาวเปอร์เซีย
หมวดหมู่:ชาวเปอร์เซีย
เกลเซอร์

**เรมอนด์ เอ็ม ลอยด์** () เกิดวันที่ 13 พฤษภาคม ค.ศ. 1964 เป็นนักต่อสู้ป้องกันตัว, นักมวยปล้ำอาชีพ และนักแสดงชาวอเมริกัน เขาเป็นที่รู้จักกันมากที่สุดสำหรับการปรากฏตัวในรายการเวิลด์แชมเปี้ยนชิพเรสต์ลิงในปลายทศวรรษ 1990 โดยใช้ชื่อในสังเวียนว่า **เกลเซอร์** (Glacier)

หนึ่งในทักษะศิลปะการต่อสู้ป้องกันตัวของลอยด์ คือ การได้เรียนรู้เพลงหมัดหงฉวนขณะที่เขามีอายุได้ 14 ปี ในภายหลัง เขาได้เพิ่มเติมในสาขาวิชาอื่นๆ เช่น ยูโด และเคมโป ในโรงเรียนที่เขาเป็นเจ้าของและได้ทำการสอนโดยอดีตตัวแทนรัฐบาลกับเจ้าหน้าที่ตำรวจสหรัฐ ก่อนที่จะปิดการให้บริการลงใน ค.ศ. 1982 

ลอยด์สำเร็จการศึกษาใน ค.ศ. 1987 ด้วยระดับปริญญาโทในสาขาการศึกษา ก่อนที่เขาได้แสดงความคิดเห็นในความตลกขบขันให้กับผู้สื่อข่าวหนังสือพิมพ์ท้องถิ่น ว่าเขากับเพื่อนร่วมทีมอีกคนที่มีชื่อว่า อาร์.ดี. สเวน ได้วางแผนว่าจะกลายเป็นแชมป์โลกแท็คทีม เขามีโอกาสที่เข้าร่วมรายการเอ็นเอฟแอลในปีนั้น แต่ก็ได้ปฏิเสธเนื่องจากมีการนัดหยุดแข่งโดยผู้เล่น และเนื่องด้วยเขาเพิ่งได้รับงานแรกของเขาซึ่งเป็นงานสอน

## ผลงาน
### คาราเต้
***World Karate Association**
:*Southeastern Super Heavyweight Full Contact Karate Champion

### มวยปล้ำอาชีพ
***AWA World-1 South**
:*AWA Southern Heavyweight Championship (1 time)

***Georgia All-Star Wrestling**
:*GASW Tag Team Championship (1 time, last) – with R.D. Swain

***[[Georgia Championship Wrestling]]**
:*GCW Tag Team Championship (1 time) – with R.D. Swain

***[[National Wrestling Alliance]]**
:*NWA World Tag Team Championship (1 time) – with Jason Sugarman

***Universal Independent Wrestling**
:*UIW Heavyweight Championship (1 time)

***Peach State Wrestling**
:*PSW United States Tag Team Championship (2 times, first) – with R.D. Swain

***[[Pro Wrestling Illustrated]]**
:*PWI ranked him # **488** of the 500 best singles wrestlers of the PWI Years in 2003

***[[Turnbuckle Championship Wrestling]]**
:*TCW Heavyweight Championship (2 times)
:*TCW Tag Team Championship (2 times) – with Jorge Estrada (1), Big Ron Studd (1)

***United States Wrestling Alliance**
:*USWA Tag Team Championship (1 time) - with Jesse Neal

## อ้างอิง

หมวดหมู่:นักแสดงภาพยนตร์อเมริกัน
หมวดหมู่:ผู้ใช้เพลงหมัดหงฉวน
หมวดหมู่:นักยูโดชาวอเมริกัน
หมวดหมู่:นักคาราเต้ชาวอเมริกัน
หมวดหมู่:นักมวยปล้ำอาชีพชาวอเมริกัน
หมวดหมู่:ครูชาวอเมริกัน
หมวดหมู่:บุคคลจากออร์แลนโด
หมวดหมู่:สตันต์แมนชาวอเมริกัน
ปลามง

**ปลามง** หรือ **ปลากะมง** หรือ **ปลาม่ง** () เป็นสกุลของปลาทะเลกระดูกแข็งสกุลหนึ่ง ในวงศ์ปลาหางแข็ง (Carangidae) ใช้ชื่อสกุลว่า *Caranx* (/คา-แรงก์/)

จัดเป็นปลาที่มีขนาดกลางและใหญ่ในวงศ์นี้ มีลักษณะโดยรวม คือ ลำตัวแบนข้างเล็กน้อย หน้าครีบก้นมีหนามแข็ง 2 อันพับได้ คอดหางแคบ เกล็ดบนเส้นข้างตัวมีขนาดใหญ่ เป็นเหลี่ยมแข็งโดยเฉพาะที่บริเวณคอดหาง ส่วนหัวสั้นทู่ มีสีลำตัวเป็นสีขาวและสีเงิน อยู่รวมกันเป็นฝูง  เป็นปลาที่กินเนื้อ ได้แก่ ปลาชนิดอื่น ๆ และสัตว์น้ำขนาดเล็กกว่าเป็นอาหาร

มีทั้งหมด 18 ชนิด (ดูในตาราง) โดยชนิดที่ใหญ่ที่สุด คือ ปลากะมงพร้าว (*C. ignobilis*) ที่มีความยาวเต็มที่ได้ถึง 1.4 เมตร

พบกระจายพันธุ์ทั่วไปในทะเลและมหาสมุทรเขตร้อนและเขตอบอุ่น บางครั้งอาจเข้าหามากินในแหล่งน้ำกร่อย นิยมตกเป็นเกมกีฬา และใช้เนื้อในการบริโภคเป็นอาหาร

ซึ่งปลาในสกุลนี้ ยังมีชื่อเรียกอื่น อีก เช่น "ปลากะม่ง", "ปลาสีกุน" หรือ "ปลาหางกิ่ว" ซึ่งเป็นการเรียกทับซ้อนกับปลาสกุลอื่นที่อยู่ในวงศ์เดียวกันนี้ด้วย

## อ้างอิง

## แหล่งข้อมูลอื่น
*ข้อมูลเพิ่มเติมจาก Fishbase.org 

หมวดหมู่:วงศ์ปลาหางแข็ง
ปลาสีขน

**ปลาสีขน** หรือ **ปลาหางกิ่วหม้อ** หรือ **ปลากะมงตาแดง** หรือ **ปลากะมงตาโต**  (; ) เป็นปลาทะเลกระดูกแข็งชนิดหนึ่ง ในวงศ์ปลาหางแข็ง (Carangidae)

มีลำตัวค่อนข้างอ้วน ยาวเรียว หัวมีขนาดใหญ่และป้อม ปากกว้าง เกล็ดมีขนาดปานกลางบริเวณเส้นข้างลำตัวมีเกล็ดขนาดใหญ่แข็งคม โดยเฉพาะบริเวณโคนหาง ตามีขนาดใหญ่อยู่เกือบสุดปลายจะงอยปาก ครีบอกยาวเรียวแหลม ครีบหลังยาวแยกเป็นสองอัน อันที่เป็นก้านครีบแข็งสั้น อันอ่อนส่วนหน้ายกสูงขึ้นและมีขนาดใกล้เคียงกับครีบก้น ครีบท้องมีขนาดเล็กอยู่ใต้ครีบอก ครีบหางปลายเป็นแฉกลึก พื้นลำตัวด้านบนเป็นสีน้ำเงินปนเขียว

จัดเป็นปลาที่มีขนาดใหญ่อีกชนิดหนึ่งของวงศ์นี้ มีขนาดโตเต็มที่ได้ถึง 120 เซนติเมตร หนัก 18 กิโลกรัม แต่ขนาดโดยเฉลี่ยราว 40-60 เซนติเมตร มีพฤติกรรมอยู่รวมกันเป็นฝูง พบกระจายพันธุ์ในมหาสมุทรเขตร้อน ได้แก่ มหาสมุทรแปซิฟิก และมหาสมุทรอินเดีย อย่างกว้างขวาง ตั้งแต่แคลิฟอร์เนีย, เอกวาดอร์, แอฟริกาใต้, ญี่ปุ่นทางตอนเหนือ จนถึงออสเตรเลียด้วย สำหรับในน่านน้ำไทยจะพบชุกชุมบริเวณช่องเกาะคราม, แสมสาร, เกาะเต่า ในฝั่งอ่าวไทย และฝั่งทะเลอันดามัน โดยมักจะอยู่รวมกันบางครั้งอาจพบได้ใต้โป๊ะ เป็นต้น และพบได้ถึงแหล่งน้ำจืด

เป็นปลาที่มีรสชาติดี จึงนิยมบริโภคเป็นอาหาร และตกเป็นเกมกีฬา และเลี้ยงเป็นปลาสวยงามในน้ำจืด หรือน้ำกร่อย โดยเลี้ยงกันตั้งแต่ยังเล็ก ๆ เหมือนเช่นปลากะมงพร้าว  (*C. ignobilis*) ซึ่งอยู่ในสกุลเดียวกัน แต่มีขนาดใหญ่กว่า 

## อ้างอิง

## แหล่งข้อมูลอื่น

* รูปและข้อมูล (เพิ่มเติม) จาก Fishbase.org  

หมวดหมู่:มหสัตว์
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศจีน
หมวดหมู่:ปลาที่พบในประเทศออสเตรเลีย
หมวดหมู่:ปลาทวีปอเมริกาใต้
หมวดหมู่:ปลาแอฟริกา
หมวดหมู่:ปลาเศรษฐกิจ
หมวดหมู่:ปลาเกม
หมวดหมู่:ปลาตู้
หมวดหมู่:สกุลปลากะมง
ปลากะพงเหลืองห้าเส้น

**ปลากะพงเหลืองห้าเส้น** หรือ **ปลากะพงเหลืองแถบฟ้า** (; ) เป็นปลาทะเลกระดูกแข็งชนิดหนึ่ง ในวงศ์ปลากะพงแดง (Lutjanidae)

มีรูปร่างทั่วไปคล้ายกับปลาชนิดอื่นในวงศ์เดียวกัน แต่มีลักษณะเด่น คือ มีแถบข้างลำตัวเป็นสีฟ้าบนพื้นสีเหลืองสด และมีแต้มสีดำระหว่างเส้นสองแถบบน ลูกปลาขนาดเล็กมีลำตัวใสจนมองเห็นกระดูกภายในได้

มีขนาดโตเต็มที่ประมาณ 35 เซนติเมตร แต่ขนาดโดยเฉลี่ยประมาณ 30 เซนติเมตร พบกระจายพันธุ์ในแถบชายฝั่งและแนวปะการังของอินโด-แปซิฟิกตะวันออก ไปจนถึงออสเตรเลีย ในน่านน้ำไทยพบได้ทั้งฝั่งอ่าวไทยและทะเลอันดามัน

มีการบริโภคเป็นปลาเศรษฐกิจบ้าง แต่รสชาติไม่อร่อย จึงนิยมเลี้ยงเป็นปลาสวยงามมากกว่า เนื่องจากความสวยงามที่โดดเด่น 

นอกจากนี้แล้วยังมีชื่อเรียกอื่น อีก เช่น "ปลากะพงข้างปาน", "ปลากะพงทอง" หรือ "ปลาเหลืองลีซี" 

## อ้างอิง

## แหล่งข้อมูลอื่น
* จาก Fishbase.org 

เหลืองหางส้ม
หมวดหมู่:ปลาเศรษฐกิจ
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในประเทศออสเตรเลีย
ดับเบิลยูซีดับเบิลยู ฮาโลวีน ฮาวอค

**ดับเบิลยูซีดับเบิลยู ฮาโลวีน ฮาวอค** เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1989 ถึง ค.ศ. 2000 รวม 12 ครั้ง ต่อมารายการเพย์-เพอร์-วิวนี้ได้ยุติลง หลังจากที่ เวิลด์เรสต์ลิงเฟดดิเรชั่น ได้ซื้อสมาคมของ เวิลด์แชมเปี้ยนชิพเรสต์ลิง ไปในปี ค.ศ. 2001 

## วันที่และสถานที่ของฮาโลวีน ฮาวอค
__NOTOC__

## ดูเพิ่ม
*รายชื่อรายการเพย์-เพอร์-วิวของดับเบิลยูซีดับเบิลยู
*เวิลด์แชมเปี้ยนชิพเรสต์ลิง

## อ้างอิง

## แหล่งข้อมูลอื่น
*Results at ProWrestlingHistory.com
*Results and coverage at OWW

หมวดหมู่:ดับเบิลยูซีดับเบิลยู ฮาโลวีน ฮาวอค
หมวดหมู่:รายการเพย์-เพอร์-วิวของดับเบิลยูซีดับเบิลยู
ดับเบิลยูซีดับเบิลยู เมย์เฮม

**ดับเบิลยูซีดับเบิลยู เมย์เฮม** เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1999 ถึง ค.ศ. 2000 รวม 2 ครั้ง เป็นรายการเพย์-เพอร์-วิวนี้ที่มาแทนรายการ ดับเบิลยูซีดับเบิลยู เวิลด์วอร์ 3

## วันที่และสถานที่ของดับเบิลยูซีดับเบิลยู เมย์เฮม

## ดูเพิ่ม
*รายชื่อรายการเพย์-เพอร์-วิวของดับเบิลยูซีดับเบิลยู
*เวิลด์แชมเปี้ยนชิพเรสต์ลิง

## อ้างอิง

หมวดหมู่:ดับเบิลยูซีดับเบิลยู เมย์เฮม
หมวดหมู่:รายการเพย์-เพอร์-วิวของดับเบิลยูซีดับเบิลยู
โบอิง B-29 ซูเปอร์ฟอร์เทรส

**โบอิง บี-29 ซูเปอร์ฟอร์เทรส** เป็นเครื่องบินทิ้งระเบิดหนัก เครื่องยนต์ใบพัด 4 เครื่อง ออกแบบโดยโบอิง ใช้งานโดยกองทัพอากาศสหรัฐอเมริกา ในช่วงปลายสงครามโลกครั้งที่สอง ถึงสงครามเกาหลี 

บี-29 เป็นเครื่องบินที่มีขนาดใหญ่ที่สุดในช่วงสงครามโลกครั้งที่สอง และล้ำสมัยที่สุดในยุคนั้น เช่น ระบบปรับความดันห้องโดยสาร ระบบควบคุมการยิงด้วยไฟฟ้า ป้อมปืนกลควบคุมด้วยรีโมท จึงได้รับฉายาว่า "*ซูเปอร์ฟอร์เทรส*"  โดยใช้เป็นเครื่องบินหลักในการปฏิบัติการทางอากาศต่อจักรวรรดิญี่ปุ่นในช่วงปลายสงครามโลกครั้งที่สอง ที่โด่งดังที่สุดคือการบรรทุกระเบิดปรมาณูในการโจมตีเมืองฮิโรชิมะและนางาซากิ เพื่อยุติสงครามโลกครั้งที่สอง

## คุณลักษณะ (บี-29)
thumb|บี-29
* **ผู้สร้าง**: โบอิง (สหรัฐ)
* **ประเภท**: เครื่องบินทิ้งระเบิด
* **เครื่องยนต์**: เครื่องยนต์ลูกสูบรูปดาว ไรท์ อาร์-3350-23 ดูเพล็กซ์-ไซโคลน จำนวน 18 สูบ พร้อมเทอร์โบชาร์จเจอร์ ให้กำลัง 2,200 แรงม้า 4 เครื่อง
* **กางปีก**: 43.05 เมตร
* **ยาว**: 30.18 เมตร
* **สูง**: 8.46 เมตร
* **พื้นที่ปีก**: 161.3 ตารางเมตร
* **น้ำหนักเปล่า**: 33,793 กิโลกรัม
* **น้ำหนักวิ่งขึ้นสูงสุด**: 60,555 กิโลกรัม
* **อัตราเร็วสูงสุด**: 575 กิโลเมตร/ชั่วโมง
* **อัตราไต่**: 4.6 เมตร/ วินาที
* **รัศมีทำการรบ**: 5,230 กิโลเมตร
* **พิสัยบินไกลสุด**: 9,000 กิโลเมตร
* **อาวุธ**: ปืนใหญ่อากาศป้องกัน M2 ขนาด 20 มม. 1 กระบอก / ปืนกลป้องกัน Browning M2/ANs ขนาด 12.7 มม. 12 กระบอก
** ระเบิดขนาด 9,100 กก.

## อ้างอิง

## แหล่งข้อมูลอื่น

*คู่มือการบิน บี-29
* "Meet the B-29,"''Popular Science'', August 1944, '' รายระเอียดเกี่ยวกับอากาศยานตีพิมพ์เผยแพร่ครั้งแรกในสหรัฐอเมริกา


หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดสหรัฐ
หมวดหมู่:เครื่องบินทิ้งระเบิดทางยุทธศาสตร์
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินสหรัฐในสงครามโลกครั้งที่สอง
หมวดหมู่:เครื่องบินโบอิง
หมวดหมู่:การทิ้งระเบิดจังหวัดพระนครในสงครามโลกครั้งที่สอง
หมวดหมู่:การทิ้งระเบิดปรมาณูที่ฮิโรชิมะและนางาซากิ
หมวดหมู่:อากาศยานที่บินครั้งแรกในปี พ.ศ. 2485
รักจัดหนัก

**รักจัดหนัก** (**Love, Not Yet**) เป็นภาพยนตร์ไทย ฉายเมื่อวันที่ 1 กันยายน พ.ศ. 2554 สร้างโดย ออกไปเดิน ของคุณสุภาพ หริมเทพาธิป อดีตบรรณาธิการนิตยสารไบโอสโคป เป็นภาพยนตร์วัยรุ่นแนวโรแมนติก-ดราม่า ที่มีเรื่องเพศสัมพันธ์เป็นส่วนเกี่ยวข้องในการดำเนินเรื่อง ถ่ายทอดผ่านภาพยนตร์สั้น 3 เรื่อง นำแสดงโดยนักแสดงหน้าใหม่เกือบทั้งหมด โดยมีนักแสดงมากประสบการณ์อย่าง จินตหรา สุขพัฒน์ ร่วมแสดงในเรื่องนี้ด้วย

ภาพยนตร์ได้รับการกล่าวขวัญแบบปากต่อปากในเครือข่ายทางสังคมออนไลน์อย่างเช่นเฟซบุ๊ก แต่กลับไม่ประสบผลสำเร็จในแง่รายได้การเข้าฉาย สิ้นสุดรายได้ที่ 8.37 ล้านบาท

## เรื่องย่อ
### ไปเสม็ด

### เป็นแม่เป็นเมีย

### ทอมแฮ้ง

## ตัวละคร

## นักแสดง
นักแสดงจากเรื่อง รักจัดหนัก แบ่งตามตอนต่างๆ จำนวน 3 ตอน
### ไปเสม็ด
* ศิครินทร์ ผลยงค์ (ฟลุค) รับบทเป็น วิท
* ศิตา มหารวิเดชากร (ปลายฟ้า) รับบทเป็น แอน
* ทัศนัย ชะอุ่มดี (บ๊อบบี้) รับบทเป็น เอ็กซ์
* นทีเทพ บุนนาค (แพน) รับบทเป็น ต้น
### เป็นแม่เป็นเมีย
* รัชพล แย้มแสง (มิวสิก เอเอฟ 4) รับบทเป็น ม่อน
* วรรณิศร เลาหมนตรี (ชะเอม สตรอเบอร์รี่ชีสเค้ก) รับบทเป็น อิ๋ง
### ทอมแฮ้ง
* อริสสรา เลอมวณ (แพรว) รับบทเป็น นัท
* นภัสสร เอี่ยมเจริญ (ครีม) รับบทเป็น เนม
* จินตหรา สุขพัฒน์ (แหม่ม) รับบทเป็น แม่ของนัท

## ผู้กำกับภาพยนตร์
* ก่อน (ตอนเปิดหัว) : เมธัส ฉายชยานนท์
* **ไปเสม็ด** : ไพรัช คุ้มวัน, ภาส พัฒนกำจร 
* **เป็นแม่เป็นเมีย** : อนุชิต มวลพรม
* **ทอมแฮ้ง** : อินทิรา เจริญปุระ, ชาคร ไชยปรีชา

## เพลงประกอบภาพยนตร์
* **สิเฮ็ดจังได๋** ร้องโดย คณะปัจฉิมลิขิต
* **ข้างๆ กัน** ร้องโดย มิวสิก เอเอฟ 4
* **โบยบิน** ร้องโดย SOUNDLANDING

## การตอบรับ
### คำวิจารณ์

### การฉายและรายได้

## รางวัล
* **รางวัล Starpics Thai Films Awards ครั้งที่ 9**
** นักแสดงสมทบหญิงยอดเยี่ยม (อริสสรา เลอมวณ)

## เกี่ยวกับภาพยนตร์
* รักจัดหนัก เป็นภาพยนตร์ที่ได้มีการจัดทำแอปพลิเคชันเกมบนโทรศัพท์มือถือ โดยมุ่งเน้นความรู้ความเข้าใจเกี่ยวกับเรื่องเพศของวัยรุ่นไทยอย่างถูกต้องผ่านเกม

## อ้างอิง

## แหล่งข้อมูลอื่น
* เว็บไซต์ทางการ รักจัดหนัก 
* รักจัดหนัก (2011) ที่เว็บไซต์ สยามโซน
* ข้อมูล รักจัดหนัก  ที่เว็บไซต์ thaicinema.org
* เรื่องย่อ รักจัดหนัก ที่เว็บไซต์ กระปุกดอตคอม
* เปิดตัวหนังสุดเสียว "รักจัดหนัก" (Love, Not Yet) พร้อมฉายภาพยนตร์ตัวอย่างแบบเต็มๆ
* "รักจัดหนัก”และเรื่อง"หนัก"อีกหลายๆเรื่อง : วิปัสสนาบนหน้าข่าว โดย พระชาย วรธัมโม ใน คมชัดลึก

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2554
หมวดหมู่:ภาพยนตร์รักชีวิตไทย
หมวดหมู่:ภาพยนตร์ไทยในคริสต์ทศวรรษ 2010
หมวดหมู่:ภาพยนตร์ภาษาไทยในคริสต์ทศวรรษ 2010
ดับเบิลยูซีดับเบิลยู เวิลด์วอร์ 3

**ดับเบิลยูซีดับเบิลยู เวิลด์วอร์ 3** เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1995 ถึง ค.ศ. 1998 รวม 4 ครั้ง ต่อมาในปี ค.ศ. 1999 รายการเพย์-เพอร์-วิวนี้ได้เปลี่ยนมาเป็นรายการ ดับเบิลยูซีดับเบิลยู เมย์เฮม โดยจะมี แมทช์การปล้ำ เวิลด์วอร์ 3

## กฎของแมทช์การปล้ำ เวิลด์วอร์ 3
แมทช์การปล้ำ เวิลด์วอร์ 3 ซึ่งจะคลายคลึงกับแมทช์การปล้ำรอยัลรัมเบิล โดยจะแตกต่างกันตรงที่แมทช์การปล้ำ เวิลด์วอร์ 3 จะมีเวที 3 เวที โดยมีกฎของแมทช์การปล้ำ เวิลด์วอร์ 3 ดังนี้
*การปล้ำแมทช์นี้จะมีนักมวยปล้ำออกมาพร้อมกัน 60 คน ก่อน 
*แมทช์การปล้ำ จะเริ่มต้นด้วยนักมวยปล้ำ 60 คน  ทั้งหมดใน 3 เวที เมื่อระฆังดัง
*การเริ่มต้นอยู่นี้ เพื่อให้สามารถคัดออกจากการปล้ำ ต้องถูกโยนเชือกผ่านเชือกเส้นที่ 3 ด้านบนสุด และมีเท้าทั้ง 2 สัมผัสพื้น กฎนี้ถูกแก้ไขเพิ่มเติมในปี ค.ศ. 1998 เพื่อให้สามารถคัดออก ถ้าคนใดออกจากเวที ในทางใดทางหนึ่งนอกเหนือจากการกดนับ 3 และการทำให้ยอมแพ้ และ การทำฟาล์ว
*เมื่อนักมวยปล้ำ 30 คนยังคงอยู่ที่พวกเขาย้ายไปเวทีกลางและการแข่งขันอย่างต่อเนื่อง กฎนี้ถูกแก้ไขเพิ่มเติมในปีค.ศ. 1998 เพื่อให้คู่ปล้ำมีการย้ายไปยังเวทีกลางเมื่อนักมวยปล้ำ 40 คนถูกคัดออก
*นักมวยปล้ำคนสุดท้ายที่ยืนอยู่ในเวทีจะถือว่าเป็นผู้ชนะ

## วันที่และสถานที่ของดับเบิลยูซีดับเบิลยู เวิลด์วอร์ 3

## ดูเพิ่ม
*รายชื่อรายการเพย์-เพอร์-วิวของดับเบิลยูซีดับเบิลยู
*เวิลด์แชมเปี้ยนชิพเรสต์ลิง

## อ้างอิง

หมวดหมู่:ดับเบิลยูซีดับเบิลยู เวิลด์วอร์ 3
หมวดหมู่:รายการเพย์-เพอร์-วิวของดับเบิลยูซีดับเบิลยู
ปลาหางแข็ง

**ปลาหางแข็ง** หรือ **ปลาแข้งไก่** (; ) เป็นปลาทะเลกระดูกแข็งชนิดหนึ่ง ในวงศ์ปลาหางแข็ง (Carangidae)

จัดเป็นเพียงชนิดเดียวเท่านั้นที่อยู่ในสกุล *Megalaspis*

มีลำตัวเรียวยาวคล้ายกระสวย หัวค่อนข้างแหลมตากลมโต ปากกว้าง หางยาวเรียวและคอด บริเวณโคนหางมีเกล็ดแข็งที่มีลักษณะคล้ายขาไก่ หรือแข้งไก่ อันเป็นที่มาของชื่อเรียก ครีบหลังและครีบก้นมีครีบฝอย ครีบหูเรียวโค้งคล้ายเคียว ลำตัวสีน้ำเงินปนเขียว ด้านหลังมีสีเขียวเข้ม 

มีความยาวเต็มที่ได้ถึง 80 เซนติเมตร และหนักได้ถึง 40 [กิโลกรัม แต่ขนาดโดยเฉลี่ยจะอยู่ที่ 20-30 เซนติเมตร มีพฤติกรรมอยู่รวมตัวกันเป็นฝูง  หากินทั้งบริเวณกลางน้ำและผิวน้ำ โดยกินปลาขนาดเล็กและสัตว์น้ำชนิดต่าง ๆ เป็นอาหาร

มีการกระจายพันธุ์ในเขตร้อนและเขตอบอุ่นของมหาสมุทรแปซิฟิกและมหาสมุทรอินเดีย ตั้งแต่ชายฝั่งแอฟริกาตะวันออก, อ่าวเปอร์เซีย, ทะเลแดง, อ่าวเอเดน, หมู่เกาะอันดามันและนิโคบาร์, ทะเลอันดามัน, อ่าวไทย, ทะเลจีนใต้, ทะเลญี่ปุ่น, ทะเลตะวันออก จนถึงออสเตรเลีย

จัดเป็นปลาเศรษฐกิจที่มีความสำคัญมากชนิดหนึ่ง โดยนิยมนำไปแปรรูปเป็นปลาแห้งและปลากระป๋อง

## อ้างอิง

## แหล่งข้อมูลอื่น
*ข้อมูลเพิ่มเติม 

หมวดหมู่:วงศ์ปลาหางแข็ง
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาที่พบในประเทศออสเตรเลีย
หมวดหมู่:ปลาที่พบในประเทศอินเดีย
หมวดหมู่:ปลาแอฟริกา
หมวดหมู่:ปลาชนิดเดียว
วงศ์ปลาขี้ตังเบ็ด

**วงศ์ปลาขี้ตังเบ็ด** () เป็นวงศ์ของปลาทะเลวงศ์หนึ่ง ใช้ชื่อวงศ์ว่า Acanthuridae ในอันดับปลากะพง (Perciformes)

มีรูปร่างโดยรวม คือ มีลำตัวสั้นหรือค่อนข้างยาวรูปไข่ ด้านข้างแบน ส่วนหลังและส่วนท้องโค้งเล็กน้อย เกล็ดมีขนาดเล็กมากเป็นแบบบางเรียบ มีก้านครีบที่โคนหางสามารถขยับได้ ปากมีขนาดเล็ก มีฟันแบบฟันตัดเพียงแถวเดียว ไม่มีฟันที่เพดานปาก จะงอยปากไม่มีลักษณะเป็นท่อสั้น ครีบหลังมีก้านครีบแข็ง 4-9 ก้าน ไม่แยกจากครีบอ่อน ครีบก้นมีก้านครีบแข็ง 2-3 ก้าน เส้นข้างลำตัวสมบูรณ์ ครีบหางตัดตรงหรือเว้าแบบพระจันทร์เสี้ยว เกล็ดบนลำตัวบางครั้งพบว่าค่อนข้างหยาบ ในขณะที่อายุยังน้อยไม่มีเกล็ด  ลักษณะเด่นของปลาในวงศ์นี้ คือ มีเกล็ดที่พัฒนาบริเวณส่วนโคนหางและครีบหางที่มีขนาดเล็กแต่แหลมคมมาก ใช้สำหรับป้องกันตัวและเป็นที่มาของชื่อเรียก และเป็นส่วนสำคัญในการอนุกรมวิธาน กินสาหร่าย และหญ้าทะเลที่ขึ้นอยู่บนหิน และปะการังเป็นอาหาร หรือบางชนิดกินสัตว์ไม่มีกระดูกสันหลังขนาดเล็กเป็นอาหาร  ส่วนใหญ่มีสีสันที่สวยสดงดงาม

มีทั้งหมด 6 สกุล (ดูในตาราง) ประมาณ 83 ชนิด มีขนาดโดยเฉลี่ยทั่วไป 15-40 เซนติเมตร นิยมเลี้ยงเป็นปลาสวยงาม กระจายพันธุ์อยู่ในแนวปะการังเขตร้อนและเขตอบอุ่นทั่วโลก

## อ้างอิง

## แหล่งข้อมูลอื่น
*Family Acanthuridae - Surgeonfishes, tangs, unicornfishes 

หมวดหมู่:ปลาน้ำเค็ม
หมวดหมู่:อันดับปลากะพง
หมวดหมู่:ปลาตู้
หมวดหมู่:วงศ์ปลาขี้ตังเบ็ด
วงศ์ปลาข้างตะเภา

**วงศ์ปลาข้างตะเภา** หรือ **วงศ์ปลาข้างลาย** () เป็นวงศ์ของปลากระดูกแข็งวงศ์หนึ่ง ใช้ชื่อวงศ์ว่า Terapontidae อยู่ในอันดับปลากะพง (Perciformes)

มีลำตัวค่อนข้างสั้นแบบรูปสี่เหลี่ยมมุมฉากแบนข้าง เกล็ดมีขนาดเล็ก หรือขนาดปานกลาง แบบเกล็ดสาก ปากมีขนาดเล็กเฉียงเล็กน้อย ขอบของกระดูกพรีโอเพอร์คูลัมเป็นหยัก และกระดูกโอเพอร์คูลัมมีก้านครีบแข็ง 2 อัน ครีบหลังทั้งสองติดกันแต่มีรอยเว้าให้เห็นว่าแบ่งออกจากกันได้ ครีบหลังมีก้านครีบแข็งจำนวน 11–14 อัน ครีบหางกลม ตัดตรง หรือเว้าเล็กน้อย ครีบท้องอยู่หลังฐานของครีบอกมีก้านครีบแข็งที่แข็งแรง 1 อัน และก้านครีบอ่อนที่แตกปลาย 5 ก้าน

จัดเป็นปลาขนาดเล็ก พบกระจายพันธุ์อยู่แถบชายฝั่งมหาสมุทรอินเดียและมหาสมุทรแปซิฟิก ในบางชนิดจะพบได้ในแหล่งน้ำกร่อยหรือน้ำจืดด้วย 

มีทั้งหมด 15 สกุล 53 ชนิด เช่น ปลาข้างตะเภาลายโค้ง (*Terapon jarbua*), ปลาข้างตะเภาเกล็ดใหญ่ (*T. theraps*), ปลาข้างตะเภาเกล็ดเล็ก (*T. puta*), ปลาข้างลายสี่แถบ (*Pelates quadrilineatus*) เป็นต้น

## อ้างอิง

## แหล่งข้อมูลอื่น
* 
* Terapontidae จากสารานุกรมบริตานิกา 

หมวดหมู่:อันดับปลากะพง
หมวดหมู่:ปลาน้ำจืด
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:วงศ์ปลาข้างตะเภา
การทิ้งระเบิดโตเกียว

**การทิ้งระเบิดที่โตเกียว** () หรือมักเรียกว่า การทิ้งระเบิดเพลิง (firebombing) เป็นส่วนหนึ่งของการตีโฉบฉวยทางอากาศต่อญี่ปุ่นโดยกองทัพอากาศสหรัฐอเมริการะหว่างการทัพแปซิฟิกในสงครามโลกครั้งที่สอง ฝ่ายสหรัฐดำเนินการตีโฉบฉวยขนาดเล็กต่อกรุงโตเกียวในเดือนเมษายน ค.ศ. 1942 โดยมีผลกระทบด้านขวัญกำลังใจอย่างใหญ่หลวง การทิ้งระเบิดทางยุทธศาสตร์และการทิ้งระเบิดเขตเมืองเริ่มขึ้นใน ค.ศ. 1944 หลังเครื่องบินทิ้งระเบิดพิสัยไกล บี-29 ซูเปอร์ฟอร์เทรส เข้าประจำการ ซึ่งแต่แรกใช้งานจากจีนและภายหลังจากหมู่เกาะมาเรียนา การตีโฉบฉวยด้วยบี-29 จากหมู่เกาะมาเรียนาเริ่มตั้งแต่วันที่ 17 พฤศจิกายน ค.ศ. 1944 และดำเนินไปกระทั่งวันที่ 15 สิงหาคม ค.ศ. 1945 ซึ่งเป็นวันที่ญี่ปุ่นยอมแพ้ การตีโฉบฉวยทางอากาศใน *ปฏิบัติการสถานที่ชุมนุม* เมื่อวันที่ 9-10 มีนาคม ค.ศ. 1945 ภายหลังมีการประเมินว่าเป็นการตีโฉบฉวยทิ้งระเบิดเที่ยวเดียวครั้งที่สร้างความเสียหายมากที่สุดในประวัติศาสตร์

## ดูเพิ่ม
* การตีโฉบฉวยดูลิตเติล
* การทิ้งระเบิดโตเกียว (10 มีนาคม ค.ศ. 1945)

## อ้างอิง

หมวดหมู่:สงครามแปซิฟิก
หมวดหมู่:โตเกียว
หมวดหมู่:การโจมตีทางอากาศที่ญี่ปุ่น
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทิ้งระเบิดทางยุทธศาสตร์ในสงครามโลกครั้งที่สอง
ต
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:การโจมตีทางอากาศในทวีปเอเชีย
หมวดหมู่:ญี่ปุ่นในสงครามโลกครั้งที่สอง
หมวดหมู่:การทัพญี่ปุ่น
หมวดหมู่:ความสัมพันธ์ทางการทหารญี่ปุ่น–สหรัฐ
หมวดหมู่:ความขัดแย้งในคริสต์ทศวรรษ 1940
หมวดหมู่:โตเกียวในสงครามโลกครั้งที่สอง
โจ ฮิซาอิชิ

**มาโมรุ ฟูจิซาวะ** () หรือที่รู้จักในนาม **โจ ฮิซาอิชิ** (; ) เป็นนักดนตรี และนักประพันธ์เพลง สำหรับภาพยนตร์ ภาพยนตร์การ์ตูน และอะนิเมะ ชาวญี่ปุ่น มีผลงานมากจากการกำกับและอำนวยการเพลงประกอบภาพยนตร์การ์ตูน ของสตูดิโอจิบลิ เขาได้รับการยกย่องว่าเป็นหนึ่งในนักประพันธ์เพลงประกอบสื่อที่ยิ่งใหญ่ที่สุดคนหนึ่งของเอเชีย

## ประวัติ
โจ ฮิซาอิชิ เกิดที่ เมืองนางาโนะ ในจังหวัดนางาโนะ ในชื่อว่า มาโมรุ ฟูจิซาวะ เมื่ออายุ 5 ขวบ เขาก็เริ่มเรียนไวโอลิน ฮิซาอิชิค้นพบว่าดนตรีคือจุดมุ่งหมายในชีวิตของเขา นั่นทำให้ เขาเข้าเรียนในสาขาการประพันธ์เพลงที่โรงเรียนการดนตรีคูนิตาจิ ในกรุงโตเกียว เมื่อปี 1969 

ในปี 1983 ชื่อของเขาได้รับการนำเสนอ ให้เป็นผู้ประพันธ์เพลง สำหรับภาพยนตร์การ์ตูน *[[มหาสงครามหุบเขาแห่งสายลม|Nausicaä of the Valley of the Wind]]* ของ ฮายาโอะ มิยาซากิ  ซึ่งการได้ร่วมงานกับมิยาซากินี้เองทำให้ฮิซาอิชิ เริ่มมีชื่อเสียงขึ้นมาอย่างมาก หลังจากมิยาซากิก่อตั้ง สตูดิโอจิบลิ ขึ้นมาในปี 1985  ฮิซาอิชิก็ได้เป็นผู้ประพันธ์เพลงภาพยนตร์การ์ตูนโดยสตูดิโอจิบลิเรื่อยมา และยังประพันธ์เพลงสำหรับภาพยนตร์และภาพยนตร์การ์ตูนอื่นๆเป็นบางโอกาส นอกจากนี้ ฮิซาอิชิยังได้เป็นผู้ประพันธ์เพลงสำหรับ พาราลิมปิกฤดูหนาว 1998 อีกด้วย 

จากผลงานตลอดหลายปีที่ผ่านมา ทำให้ฮิซาอิชิได้รับรางวัล Japanese Academy Award ด้านเพลงยอดเยี่ยมที่สุด ในปี 1992, 1993, 1994, 1999, 2000, 2009 และ 2011 ทั้งยังได้รับเหรียญเกียรติยศสายสีม่วง สำหรับบุคคลที่มีส่วนร่วมในการพัฒนาด้านวิชาการและศิลปะ จนนำไปสู่การปรับปรุงและประสบผลสำเร็จ จากรัฐบาลญี่ปุ่นในเดือนพฤศจิกายนปี 2009

## ผลงาน
### อัลบั้ม

#### อัลบั้มรวมเพลง

#### อัลบั้มเพลงประกอบ

### ดีวีดี

## แหล่งข้อมูลอื่น
*เว็บไซต์ของโจ ฮิซาอิชิ อย่างเป็นทางการ 
* 
* 

จโ
จโ ฮิซาอิชิ
จโ ฮิซาอิชิ
จโ ฮิซาอิชิ
หมวดหมู่:นักดนตรีชาวญี่ปุ่น
หมวดหมู่:นักเปียโนชาวญี่ปุ่น
อันดับปลาฉลามครีบดำ

**อันดับปลาฉลามครีบดำ** เป็นอันดับของปลากระดูกอ่อนในชั้นย่อยปลาฉลาม ใช้ชื่ออันดับว่า Carcharhiniformes

มีลักษณะโดยรวม คือ มีครีบหลังสองตอน ไม่มีหนามแข็งหน้าครีบหลัง มีช่องเปิดเหงือกห้าช่องอยู่ทางด้านข้างของส่วนหัว ส่วนใหญ่มีช่องรับน้ำขนาดเล็กอยู่หลังตา หรือบางชนิดไม่มี ไม่มีหนวดที่จมูก ไม่มีร่องเชื่อมระหว่างจมูกและปาก ไม่มีแผ่นหนังบริเวณมุมปาก  ปากมีขนาดใหญ่ กว้าง โค้งแบบพระจันทร์เสี้ยว  ฟันมีหลายรูปแบบด้านหน้าเป็นแบบฟันเขี้ยวแหลมคมทางตอนท้ายมักเป็นฟันบด ช่องที่ 3-5 มักอยู่เหนือฐานครีบอก ไม่มีซี่กรองเหงือก ตามีหนังหุ้ม  ลำไส้เป็นแบบบันไดวน หรือ แบบม้วน สามารถแบ่งออกได้เป็น 8 วงศ์ คือ

*Carcharhinidae 
*Hemigaleidae 
*Leptochariidae 
*Proscylliidae 
*Pseudotriakidae 
*Scyliorhinidae 
*Sphyrnidae 
*Triakidae

โดยปลาฉลามที่อยู่ในอันดับ เป็นปลาฉลามส่วนใหญ่ที่รับรู้และรู้จักกันดี เช่น ปลาฉลามครีบดำ (*Carcharhinus melanopterus*), ปลาฉลามหัวค้อน (*Sphyrna* spp.), ปลาฉลามแม่น้ำ (*Glyphis* spp.) เป็นต้น

## อ้างอิง

## แหล่งข้อมูลอื่น
* Order Carcharhiniformes 

หมวดหมู่:ปลาแบ่งตามตระกูล
หมวดหมู่:ปลาฉลาม
หมวดหมู่:อันดับปลาฉลามครีบดำ
อันดับปลาฉลามขาว

**อันดับปลาฉลามขาว** เป็นอันดับของปลากระดูกอ่อนในชั้นปลาฉลามอันดับหนึ่ง ใช้ชื่อว่า Lamniformes 

มีลักษณะโดยรวม คือ มีช่องเปิดเหงือกด้านละ 5 ช่อง ช่องเปิดเหงือกช่องที่ 4 และช่องที่ 5 อยู่เหนือฐานของครีบอก ไม่มีช่องรับน้ำบริเวณด้านหลังของตาหรือถ้ามีจะมีขนาดเล็ก จมูกไม่มีหนวด และไม่มีร่องเชื่อมระหว่างจมูก และปาก ตาอยู่ทางด้านข้างของส่วนหัวเยื้องขึ้นมาทางด้านบนเล็กน้อย ครีบหลังทั้งสองครีบไม่มีหนามแข็งอยู่ทางด้านหน้า มีครีบหลัง 2 ครีบ มีครีบก้น ปากกว้างเป็นแบบพระจันทร์เสี้ยวมุมปากอยู่ทางด้านหลังของตา จะงอยปากแหลมเป็นรูปกรวย    

มีทั้งหมดทั้งสิ้น 7 วงศ์ 60 ชนิดที่ยังคงมีชีวิตมาจนถึงปัจจุบันนี้

*Alopiidae Bonaparte, 1838   
*Cetorhinidae  Gill, 1862  
*Lamnidae Müller & Henle, 1838 
*Megachasmidae Taylor, Compagno & Struhsaker, 1983  
*Mitsukurinidae Jordan, 1898  
*Odontaspididae Müller & Henle, 1839  
*Pseudocarchariidae Compagno, 1973 

โดยปลาฉลามที่เป็นที่รู้จักกันดีที่อยู่ในอันดับนี้ ได้แก่ ปลาฉลามขาว (*Carcharodon carcharias*), เมกะโลดอน (*O. megalodon*) ที่สูญพันธุ์ไปแล้ว, ปลาฉลามบาสกิ้น (*Cetorhinus maximus*), ปลาฉลามเมกาเมาท์ (*Megachasma pelagios*), ปลาฉลามมาโก้ (*Isurus* spp.) เป็นต้น

## อ้างอิง

## แหล่งข้อมูลอื่น
* elasmo-research 

หมวดหมู่:ปลาแบ่งตามตระกูล
หมวดหมู่:ปลาฉลาม
หมวดหมู่:อันดับปลาฉลามขาว
สโมสรฟุตบอลชลบุรีในฤดูกาล 2555

## ก่อนเปิดฤดูกาล และ กระชับมิตร

## ฟุตบอลชิงถ้วยพระราชทาน ก.

## ไทยพรีเมียร์ลีก

## เอฟเอ คัพ

## ลีก คัพ

## เอเอฟซีแชมเปี้ยนลีก

## เอฟเอซี คัพ
### กุล่ม G

### รอบ 16 ทีมสุดท้าย
* ชลบุรี เอฟซี กับ อัล ซาวร่า ที่ ชลบุรีสเตเดียม จังหวัดชลบุรี ประเทศไทย
** ชลบุรี ชนะ 1-0 / นาทีที่ 8 พิภพ อ่อนโม้

## สถิติผู้เล่น

สถิติถูกต้องถึงนัดวันที่ 17 มีนาคม 2555

## ซื้อ/ขาย
### เข้า

### ออก

### ปล่อยให้ยืมตัว

## อ้างอิง

2555
ชลบุรี
อันดับปลาฉลามกบ

**อันดับปลาฉลามกบ** (, อันดับ: Orectolobiformes) เป็นอันดับของปลากระดูกอ่อนอันดับหนึ่ง อยู่ในชั้นปลาฉลาม ใช้ชื่อทางวิทยาศาสตร์ว่า Orectolobiformes

มีลักษณะโดยรวม คือ มีครีบหลัง 2 อัน ไม่มีหนามแข็งที่ครีบหลัง มีครีบหลัง 2 ครีบ มีครีบก้น ปากเล็กอยู่ทางด้านล่าง มีหนวดอยู่ทางด้านหน้าของปาก มีร่องเชื่อมระหว่างจมูกและปาก เรียกว่าโอโรนาซัล กรูฟ หรือ นาโซรัล กรูฟ มีช่องดึงน้ำเข้าจากทางด้านบนบริเวณหลังตา ตั้งแต่ขนาดใหญ่จนถึงขนาดเล็กอยู่ด้านหลังของตา ยกเว้นบางชนิดที่มีช่องเปิดเหงือก 5 ช่อง โดยที่ช่องที่ 4 และช่องที่ 5 อยู่หลังจุดเริ่มต้นของครีบหู ส่วนใหญ่อาศัยอยู่บริเวณพื้นท้องน้ำ ชอบหลบอยู่ระหว่างก้อนหินหรือสาหร่ายหรือแนวปะการัง  แต่บางชนิดก็กินแพลงก์ตอนเป็นอาหาร 

มีทั้งหมด 43 ชนิด ใน 13 สกุล แบ่งออกเป็น 7 วงศ์ ได้แก่

*Brachaeluridae Applegate, 1974  
*Ginglymostomatidae  Gill, 1862 
*Hemiscylliidae Gill, 1862  
*Orectolobidae  Gill, 1896
*Parascylliidae  Gill, 1862 
*Rhincodontidae  (Müller and Henle, 1839)
*Stegostomatidae Gill, 1862 

โดยปลาฉลามที่อยู่ในอันดับนี้ ที่เป็นที่รู้จักกันดี ได้แก่ ปลาฉลามเสือดาว (*Stegostoma fasciatum*), ปลาฉลามกบ (*Chiloscyllium punctatum*), ปลาฉลามหิน (*C. griseum*) ซึ่งเป็นปลาที่หากินและอาศัยตามพื้นน้ำ และปลาฉลามวาฬ (*Rhincodon typus*) ซึ่งเป็นปลาที่กินแพลงก์ตอนเป็นอาหาร และเป็นปลาที่มีขนาดใหญ่ที่สุดในโลกอีกด้วย

## อ้างอิง

หมวดหมู่:ปลาแบ่งตามตระกูล
หมวดหมู่:ปลาฉลาม
หมวดหมู่:อันดับปลาฉลามกบ
กองทหารต่างด้าวฝรั่งเศส

**กองทหารต่างด้าวฝรั่งเศส** (, ) เป็นส่วนรัฐการทหารของกองทัพฝรั่งเศสก่อตั้งเมื่อ ค.ศ. 1831 มีเอกลักษณ์เฉพาะเนื่องจากเป็นกองทหารที่ก่อตั้งขึ้นเฉพาะสำหรับคนต่างด้าวที่สมัครใจรับรัฐการในกองทัพฝรั่งเศส โดยอยู่ภายใต้การบังคับบัญชาของนายทหารฝรั่งเศส ต่อมาได้เปิดให้พลเมืองฝรั่งเศสสมัครเช่นกัน ซึ่งจนถึง ค.ศ. 2007 คิดเป็น 24% ของกำลังพล

กองทหารต่างด้าวฝรั่งเศสปัจจุบันรู้จักกันว่าเป็นหน่วยทหารหัวกะทิ ซึ่งการฝึกเน้นไม่เฉพาะแต่ทักษะทางทหารตามแบบเท่านั้น แต่ยังรวมไปถึงขวัญกำลังใจที่เข้มแข็งด้วย เนื่องจากชายมาจากหลายประเทศที่มีวัฒนธรรมแตกต่างกัน การฝึกเช่นนี้จึงเป็นทางแก้ที่ได้รับการยอมรับอย่างกว้างขวางเพื่อสร้างความเข้มแข็งพอให้พวกเขาทำงานเป็นทีมได้

## ดูเพิ่ม

## อ้างอิง

* Geraghty, Tony. *March or Die: A New History of the French Foreign Legion*, 1987, ISBN 0-8160-1794-8
* McGorman, Evan. *Life in the French Foreign Legion: How to Join and What to Expect When You Get There.* Hellgate Press, 2000. ISBN 1-55571-633-4
* Porch, Douglas. *The French Foreign Legion.* New York: Harper Collins, 1991. ISBN 0-06-092308-3
* *The French Foreign Legion in Kolwezi* Roger Rousseau, 2006. ISBN 2-9526927-1-8
* Szecsko, Tibor. *Le Grand Livre des Insignes de la Légion Etrangère.* Aubagne, I.I.L.E / S.I.H.L.E, 1991. ISBN 2-9505938-0-1

## แหล่งข้อมูลอื่น

* Official Website 
* Official Recruitment Office of the Foreign Legion
* Le Musée de la Légion étrangère (Foreign Legion museum) 
* French Foreign Legion forum 
* French Foreign Legion 
* Photo gallery: Training with the French Foreign
* Website about the French Daguet Division (First Gulf War 1990–1991) 
* French Foreign Legion pictures 
* French Jungle survival course
;Books
* In the Foreign Legion (1910) – by Erwin Rosen (b. 1876)
* Books about the Foreign Legion 1905–1992 

ต
ต
วงศ์ปลาฉลามพยาบาล

**วงศ์ปลาฉลามพยาบาล**  () เป็นวงศ์ของปลากระดูกอ่อนในอันดับปลาฉลามวงศ์หนึ่ง ใช้ชื่อวงศ์ว่า Ginglymostomatidae จัดอยู่ในอันดับปลาฉลามกบ (Orectolobiformes)

มีรูปร่างโดยรวม คือ ช่องสไปราเคิลมีขนาดเล็กอยู่ด้านหลังของตา หนวดมีขนาดเล็กแต่ยาว ไม่มีร่องด้านขอบนอกของจมูก มีฟันแบบแบนข้างอยู่ทางด้านข้างของขากรรไกร มีครีบหลัง ครีบอก และครีบก้นมีลักษณะเป็นรูปสามเหลี่ยม ครีบอกเรียวยาวคล้ายรูปเคียว มีร่องเชื่อมระหว่างจมูกกับปาก ปากอยู่ทางด้านหน้าของตา ตาอยู่ทางด้านหน้าของส่วนหัว ระยะจากครีบหลังครีบที่สองถึงครีบหางค่อนข้างสั้นกว่าความยาวหัว  ไม่มีหนามแข็งบริเวณหน้าครีบหลัง ครีบหลังครีบแรกมีจุดเริ่มต้นตรงกับจุดเริ่มต้นของครีบท้อง ครีบหางค่อนข้างยาวมากกว่าหนึ่งในสี่ของความยาวทั้งหมดของตัวปลา 

จัดเป็นปลาฉลามขนาดใหญ่ที่สุดที่พบได้ในบริเวณหน้าดินหรือพื้นท้องน้ำ ขนาดใหญ่ที่สุด คือ 4 เมตร มีสีลำตัวสีเขียวหรือสีน้ำตาลตลอดทั้งลำตัว ปกติจะอาศัยและหากินอยู่ในบริเวณหน้าดินหรือพื้นท้องน้ำ หากไม่หากินแล้วจะอยู่นิ่ง ๆ บางครั้งอาจรวมตัวกันหลายสิบตัว มักหลบอยู่ในโพรงหินใต้น้ำในเวลากลางวัน ออกหากินในเวลากลางคืน ลูกเป็นตัว

## การจำแนก
แบ่งออกเป็น 3 สกุล 4 ชนิด ได้แก่

*สกุล *[[Ginglymostoma]]* J. P. Müller & Henle, 1837
***[[Ginglymostoma cirratum]]* Bonnaterre, 1788
***Ginglymostoma* sp. 

*สกุล *[[Nebrius]]* Rüppell, 1837
***[[Nebrius ferrugineus]]* Lesson, 1831

*สกุล *[[Pseudoginglymostoma]]* Dingerkus, 1986
***[[Pseudoginglymostoma brevicaudatum]]* Günther, 1867

## อ้างอิง

## แหล่งข้อมูลอื่น
* Nurse Shark Facts & Pictures 
* MarineBio: Nurse shark, ''Ginglymostoma cirratum'' 

หมวดหมู่:อันดับปลาฉลามกบ
หมวดหมู่:วงศ์ปลาฉลามพยาบาล
อันดับปลาฉลามหลังหนาม

**อันดับปลาฉลามหลังหนาม** (, วงศ์: Squaliformes) เป็นอันดับของปลากระดูกอ่อนในชั้นปลาฉลามอันดับหนึ่ง ใช้ชื่อวิทยาศาสตร์ว่า Squaliformes 

มีลักษณะโดยรวม คือ มีลำตัวเป็นรูปทรงกระบอก ส่วนหัวเป็นรูปกรวยไม่แผ่ออกทางด้านข้าง ช่องรับน้ำด้านหลังตามีขนาดเล็กจนถึงมีขนาดใหญ่  จมูกและปากไม่มีร่องเชื่อมติดต่อกัน ตาอยู่ทางด้านข้างของส่วนหัว ปากค่อนข้างกว้างและโค้ง มีหนังที่บริเวณมุมปาก ฟันมีขนาดค่อนข้างใหญ่มีหลายขนาด  มีครีบหลัง 2 ตอน ด้านหน้าครีบหลังอาจมีหรือไม่มีหนามแข็งหน้าครีบหลัง ไม่มีครีบก้น ส่วนใหญ่เป็นปลาฉลามที่มีขนาดเล็ก

แบ่งออกได้เป็น 7 วงศ์ 97 ชนิด

*Centrophoridae Bleeker, 1859
*Dalatiidae Grey, 1851   
*Echinorhinidae Gill, 1862 
*Etmopteridae Fowler, 1934 
*Oxynotidae Gill, 1872 
*Somniosidae Jordan, 1888  
*Squalidae Blainville, 1816

โดยมีชนิดของปลาฉลามที่เป็นที่รู้จักกันดีในอันดับ เช่น ปลาฉลามหลังหนาม (*Squalus mitsukurii*), ปลาฉลามน้ำลึก (*S. acanthias*) เป็นต้น

## อ้างอิง

หมวดหมู่:ปลาฉลาม
หมวดหมู่:ปลาแบ่งตามตระกูล
วงศ์ปลาฉลามครีบดำ

**วงศ์ปลาฉลามครีบดำ** เป็นวงศ์ของปลากระดูกอ่อนจำพวกปลาฉลามวงศ์หนึ่ง ใช้ชื่อวงศ์ว่า Carcharhinidae อยู่ในอันดับปลาฉลามครีบดำ (Carcharhiniformes)

มีรูปร่างโดยรวม คือ เพรียวยาวเป็นทรงกระสวย ครีบหลังมีสองตอน โดยเฉพาะครีบหลังตอนแรกมีลักษณะแหลมสูง ดูเด่น ไม่มีหนามแข็งหน้าครีบหลัง มีช่องเปิดเหงือกห้าช่องอยู่ทางด้านข้างของส่วนหัว ส่วนใหญ่มีช่องรับน้ำขนาดเล็กอยู่หลังตา ตามีทรงกลม ปากเป็นรูปสามเหลี่ยมโค้ง ภายในมีฟันแหลมคมอยู่จำนวนมาก 

เป็นปลาที่มีความว่องไวปราดเปรียวมาก เป็นปลาที่ล่าเหยื่อและหากินบริเวณกลางน้ำและผิวน้ำในบางครั้ง โดยปกติแล้ว จะกินปลาชนิดอื่นเป็นอาหาร โดยอาศัยโครงสร้างฟันที่แหลมคม ประกอบกับการว่ายน้ำที่คล่องแคล่วและรวดเร็วขณะโจมตี แต่บางชนิดอาจมีพฤติกรรมโจมตีสัตว์เลี้ยงลูกด้วยนมในทะเล เช่น แมวน้ำ หรือสิงโตทะเล เป็นอาหารได้ด้วย จมูกมีความไวมากสำหรับการได้กลิ่น โดยเฉพาะกลิ่นคาวเลือดและได้ยินเสียงได้ไกลถึง 2 กิโลเมตร

ในบางสกุลจะมีพฤติกรรมอย่รวมกันเป็นฝูง ออกลูกเป็นตัว จะอาศัยหากินในทะเลเปิดทั่วโลกในเขตอบอุ่นและเขตร้อน ในบางครั้งอาจเข้าหากินได้ใกล้ชายฝั่งหรือบริเวณที่เป็นน้ำจืดหรือน้ำกร่อย เช่น ปากแม่น้ำหรือป่าชายเลน เช่น ปลาฉลามครีบดำ (*Carcharhinus melanopterus*), ปลาฉลามหัวบาตร (*C. leucas*) และปลาฉลามแม่น้ำ (*Glyphis* spp.) ซึ่งเป็นปลาฉลามเพียงจำพวกเดียวแท้ ๆ ในกลุ่มปลาฉลามที่อาศัยและเติบโตในน้ำจืดสนิท

มีทั้งหมด 12 สกุล ประมาณ 57 ชนิด โดยชนิดที่มีขนาดใหญ่ที่สุด คือ ปลาฉลามเสือ (*Galeocerdo cuvier*) ที่ยาวได้ถึง 7 เมตร

## สกุล
**[[Galeocerdo]]* J. P. Müller & Henle, 1837
**[[Scoliodon]]* J. P. Müller & Henle, 1838 
**[[Carcharhinus]]* Blainville, 1816
**[[Glyphis]]* Agassiz, 1843 
**[[Lamiopsis]]* Gill, 1862 
**[[Nasolamia]]* Compagno & Garrick, 1983
**[[สกุลปลาฉลามมะนาว|Negaprion]]* Whitley, 1940
**[[Prionace]]* Cantor, 1849
**[[Rhizoprionodon]]* Whitley, 1929
**[[Loxodon (ปลาฉลาม)|Loxodon]]* J. P. Müller & Henle, 1838
**[[Isogomphodon]]* Gill, 1862
**[[Triaenodon]]* J. P. Müller & Henle, 1837

## อ้างอิง

## แหล่งข้อมูลอื่น
*Family Carcharhinidae: 

หมวดหมู่:อันดับปลาฉลามครีบดำ
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:วงศ์ปลาฉลามครีบดำ
คอมมานโด

**คอมมานโด** () ในภาษาอังกฤษ หมายถึง ทหารหรือหน่วยพิเศษ โดยปกติในการใช้ร่วมสมัย คอมมานโด หมายถึง หน่วยทหารราบเบาหัวกะทิหรือกำลังปฏิบัติการพิเศษ ซึ่งมีความเชี่ยวชาญในด้านการขึ้นบกสะเทินน้ำสะเทินบก การกระโดดร่ม การไต่เขาและเทคนิคที่คล้ายกัน เพื่อปฏิบัติการโจมตี เดิมที "คอมมานโด" หมายถึง ชนิดของหน่วยรบ ซึ่งไม่ใช่ปัจเจกบุคคลในหน่วยนั้น

ในช่วงของสงครามโลกครั้งที่สอง วินสตัน เชอร์ชิล นายกรัฐมนตรีของประเทศอังกฤษในขณะนั้น ด้วยก่อตั้งหน่วยที่ชื่อว่าคอมมานโด

ในกองทัพของประเทศส่วนใหญ่ คอมมานโดมีลักษณะเฉพาะตรงที่มีความเชี่ยวชาญในการโจมตีเป้าหมายทางทหารตามแบบ ในขณะที่หน่วยกำลังพิเศษอื่นมีความเชี่ยวชาญพิเศษในการต่อต้านการก่อการร้าย การลาดตระเวนสอดแนม และการก่อวินาศกรรม อย่างไรก็ดี คำว่า คอมมานโด บางครั้งยังใช้เกี่ยวข้องกับหน่วยที่ปฏิบัติภารกิจอย่างหลัง (รวมทั้งหน่วยตำรวจพลเรือนบางหน่วยด้วย) ทั้งยังต้องมีความสามารถที่สูงถึงจะเข้าหน่วยนี้ได้

## อ้างอิง

หมวดหมู่:หน่วยคอมมานโด
หมวดหมู่:อาชีพเกี่ยวกับการสู้รบ
ทะ

**ทะ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า た มีที่มาจากตัวเขียนหวัดของมันโยงะนะ 太 และคะตะกะนะเขียนว่า タ มีที่มาจากส่วนบนของมันโยงะนะ 多 ออกเสียงว่า  เมื่อเติมดะกุเต็งจะออกเสียงว่า 

た เป็นอักษรลำดับที่ 16 อยู่ระหว่าง そ (โซะ) กับ ち (ชิ) ในการจัดลำดับอักษรปัจจุบัน ส่วนการจัดลำดับแบบอิโระฮะ た เป็นอักษรลำดับที่ 16 อยู่ระหว่าง よ (โยะ) กับ れ (เระ)

## อักษรแบบอื่น

## ลำดับขีด

ฮิระงะนะ た มีลำดับขีด 4 ขีดดังนี้
# ขีดเส้นนอนจากซ้ายไปขวา ในตำแหน่งกึ่งบน
# ขีดเส้นเฉียงลงด้านซ้ายเล็กน้อยตัดกับเส้นแรก
# ขีดเส้นนอนถัดจากเส้นที่สอง ในตำแหน่งกลาง
# ขีดเส้นโค้งในตำแหน่งกึ่งล่าง มาทางซ้ายเล็กน้อยแล้วลากเส้นนอนไปทางขวา

คะตะกะนะ タ มีลำดับขีด 3 ขีดดังนี้
# ขีดเส้นโค้งลงทางซ้าย จากด้านบนถึงกึ่งกลาง
# ขีดเส้นนอนจากซ้ายไปขวา โดยเริ่มที่กึ่งกลางของเส้นแรก แล้วหักลงโค้งไปทางซ้าย
# ขีดเส้นเฉียงลงขวาตัดกับส่วนโค้งของเส้นที่สอง

## คันจิ
ตัวอย่างคันจิที่อ่านว่าทะ และขึ้นต้นด้วยทะ มีดังนี้

## อ้างอิง

หมวดหมู่:คะนะ
ปลาฉลามแนวปะการัง

**ปลาฉลามแนวปะการัง** หรือ **ปลาฉลามปะการัง** () เป็นสกุลของปลาฉลามสกุลหนึ่ง ในวงศ์ปลาฉลามครีบดำ (Carcharhinidae) ใช้ชื่อสกุลว่า *Carcharhinus* (/คา-คา-ไร-นัส/)

เป็นปลาฉลามที่ว่ายหากินอยู่บริเวณผิวน้ำและตามแนวปะการังเป็นหลัก จึงมักเป็นปลาฉลามที่เป็นที่รู้จักดีและพบเห็นได้บ่อยที่สุดในทะเล จากการศึกษาของนักวิทยาศาสตร์ที่ออสเตรเลียพบว่า ปลาฉลามกลุ่มนี้มีประโยชน์ในเชิงนิเวศวิทยา คือ ช่วยรักษาแนวปะการังและปะการังให้ดำรงยั่งยืนอยู่ได้ เนื่องจากเป็นสัตว์นักล่าที่อยู่บนสุดของห่วงโซ่อาหาร จึงเป็นตัวควบคุมนักล่าระดับกลางที่กินปลาขนาดเล็กที่มีประโยชน์ต่อปะการัง และดูแลปะการังให้เจริญเติบโต โดยพบจากการศึกษาว่า น่านน้ำแถบเกรตแบร์ริเออร์รีฟ คือ แถบตะวันตกเฉียงเหนือมีจำนวนปลาฉลามกลุ่มนี้มากกว่าน่านน้ำแถบตะวันออกเฉียงเหนือ ปะการังในแถบที่พบปลาฉลามกลุ่มนี้มากจะเจริญเติบโตมากขึ้นรวมถึงการฟื้นตัวจากภาวะปะการังฟอกขาวก็เร็วกว่าด้วย

เป็นปลาฉลามที่ใช้เวลาอุ้มท้องนานประมาณ 8–12 เดือน มีลูกครั้งละ 10–40 ตัว ออกลูกเป็นตัว โดยอาจจะมีการกินกันเองตั้งแต่อยู่ในท้องแม่ เข้าสู่วัยเจริญพันธุ์ด้วยอายุอย่างน้อยที่สุด 4–5 ปี

พบทั้งหมด 32 ชนิด โดยมี ปลาฉลามครีบดำ (*C. melanopterus*) เป็นชนิดต้นแบบ

## การจำแนก
* *[[Carcharhinus acronotus]]* (Poey, 1860) 
* *[[Carcharhinus albimarginatus]]* (Rüppell, 1837) 
* *[[Carcharhinus altimus]]* (Springer, 1950) 
* *[[Carcharhinus amblyrhynchoides]]* (Whitley, 1934) 
* *[[Carcharhinus amblyrhynchos]]* (Bleeker, 1856) 
* *[[Carcharhinus amboinensis]]* (Müller & Henle, 1839) 
* *[[Carcharhinus borneensis]]* (Bleeker, 1858) 
* *[[Carcharhinus brachyurus]]* (Günther, 1870) 
* *[[Carcharhinus brevipinna]]* (Müller & Henle, 1839) 
* *[[Carcharhinus cerdale]]* Gilbert, 1898 
* *[[Carcharhinus cautus]]* (Whitley, 1945) 
* *[[Carcharhinus dussumieri]]* (Müller & Henle, 1839) 
* *[[Carcharhinus falciformis]]* (Müller & Henle, 1839) 
* *[[Carcharhinus fitzroyensis]]* (Whitley, 1943) 
* *[[Carcharhinus galapagensis]]* (Snodgrass & Heller, 1905) 
* *[[Carcharhinus hemiodon]]* (Müller & Henle, 1839) 
* *[[Carcharhinus isodon]]* (Müller & Henle, 1839) 
* *[[Carcharhinus leiodon]]* Garrick, 1985 
* *[[Carcharhinus leucas]]* (Müller & Henle, 1839) 
* *[[Carcharhinus limbatus]]* (Müller & Henle, 1839) 
* *[[Carcharhinus longimanus]]* (Poey, 1861) 
* *[[Carcharhinus macloti]]* (Müller & Henle, 1839) 
* *[[Carcharhinus macrops]]* Liu, 1983
* *[[Carcharhinus melanopterus]]* (Quoy & Gaimard, 1824) 
* *[[Carcharhinus obscurus]]* (Lesueur, 1818) 
* *[[Carcharhinus perezii]]* (Poey, 1876) 
* *[[Carcharhinus plumbeus]]* (Nardo, 1827)
* *[[Carcharhinus porosus]]* (Ranzani, 1839) 
* *[[Carcharhinus sealei]]* (Pietschmann, 1913) 
* *[[Carcharhinus signatus]]* (Poey, 1868) 
* *[[Carcharhinus sorrah]]* (Müller & Henle, 1839) 
* *[[Carcharhinus tilstoni]]* (Whitley, 1950)

## อ้างอิง

หมวดหมู่:วงศ์ปลาฉลามครีบดำ
หมวดหมู่:สกุลปลาฉลามครีบดำ
ฮาโลวีน ฮาวอค (2000)

**ฮาโลวีน ฮาวอค (2000)** (Halloween Havoc (2000)) เป็นรายการเพย์-เพอร์-วิวมวยปล้ำอาชีพของเวิลด์แชมเปี้ยนชิพเรสต์ลิง (WCW) จัดเมื่อวันที่ 29 ตุลาคม ค.ศ. 2000 ณ เอ็มจีเอ็ม แกรนด์ การ์เดน อารีนา ในเมืองLas Vegas, Nevada ซึ่งเป็นรายการในลำดับรายการฮาโลวีน ฮาวอคครั้งสุดท้าย ในรายการนี้มีการแข่งขันปล้ำกัน 11 รายการด้วยกัน

## ผลการแข่งขัน

## ดูเพิ่ม
*ดับเบิลยูซีดับเบิลยู ฮาโลวีน ฮาวอค
*รายชื่อรายการเพย์-เพอร์-วิวของดับเบิลยูซีดับเบิลยู
*เวิลด์แชมเปี้ยนชิพเรสต์ลิง

## อ้างอิง

## แหล่งข้อมูลอื่น
*Results at ProWrestlingHistory.com
*Results and coverage at OWW

หมวดหมู่:ดับเบิลยูซีดับเบิลยู ฮาโลวีน ฮาวอค
หมวดหมู่:มวยปล้ำอาชีพในปี พ.ศ. 2543
อเกนต์ ออล ออดส์ (2012)

**อเกนต์ ออล ออดส์ (2012)** () เป็นรายการเพย์-เพอร์-วิวมวยปล้ำอาชีพ ของ โทเทิลนอนสต็อปแอคเชินเรสต์ลิง (TNA) จัดเมื่อวันที่ 12 มรกาคม ค.ศ. 2012 ที่ Impact Wrestling Zone เมือง Orlando, Florida

## แมทช์การปล้ำ

## ดูเพิ่ม
*ทีเอ็นเอ อเกนต์ ออล ออดส์
*รายชื่อเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น
*Against All Odds website 
*Impact Wrestling.com

หมวดหมู่:อเก็นสท์ ออลล์ ออดด์ส
หมวดหมู่:มวยปล้ำอาชีพในปี พ.ศ. 2555
ปลาฉลามครีบเงิน

**ปลาฉลามครีบเงิน** (; ) เป็นปลาฉลามชนิดหนึ่ง ในวงศ์ปลาฉลามครีบดำ (Carcharhinidae)

มีขนาดโตเต็มที่ประมาณ 3 เมตร มีลักษณะคล้ายกับปลาฉลามครีบดำ (*C. melanopterus*) ซึ่งอยู่ในสกุลเดียวกัน เพียงแต่มีปลายครีบต่าง ๆ เป็นสีขาวหรือสีเงิน อันเป็นที่มาของชื่อ

ลูกปลาแรกเกิดมีความยาวประมาณ 50-80 เซนติเมตร ออกลูกเป็นตัว ครั้งละ 5-6 ตัว ลูกปลาจะหากินในเขตน้ำตื้น เมื่อเติบใหญ่ขึ้นจะลงไปหากินบริเวณที่ลึก ประมาณ 40 เมตร หรือมากกว่า เคยมีรายงานว่าสามารถลงไปได้ลึกถึง 400 เมตร  อาหารส่วนที่กิน ได้แก่ ปลาชนิดต่าง ๆ เช่น ปลานกกระจอก, ปลาลิ้นหมา, ปลากระเบนนก, ปลาทูน่า, ปลาปักเป้า, ปลานกแก้ว และหมึกสาย เป็นต้น มีถิ่นหากินในระยะไม่เกิน 2-5 กิโลเมตร

พบกระจายพันธุ์ตามแนวปะการังและชายฝั่งของเขตร้อนและเขตอบอุ่นในมหาสมุทรแปซิฟิกและมหาสมุทรอินเดีย ในน่านน้ำไทยจะหาได้ยาก พบได้ที่บริเวณหมู่เกาะสิมิลัน, เกาะตาชัย หรือบริเวณกองหินที่ห่างไกลจากชายฝั่ง

จัดเป็นปลาฉลามอีกชนิดหนึ่ง ที่มีอุปนิสัยไม่ดุร้ายก้าวร้าวมากนัก จึงเป็นที่ชื่นชอบของบรรดานักดำน้ำอีกชนิดหนึ่ง

## อ้างอิง

## แหล่งข้อมูลอื่น

*จาก Fishbase.org 
หมวดหมู่:สกุลปลาฉลามครีบดำ
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
จิมคร็อกเก็ตโปรโมชันส์

**จิมคร็อกเก็ตโปรโมชัน** เป็นสมาคมมวยปล้ำอาชีพที่มีอยู่ตั้งแต่ 1931-1988 มีสำนักงานใหญ่อยู่ที่ชาร์ล็อตต์ รัฐนอร์ทแคโรไลนา และดัลลัส รัฐเท็กซัส ก่อตั้งโดย จิม ครอกเคทท์  เป็นสมาชิกของสมาคม แนชั่นแนลเรสต์ลิงแอไลแอนซ์ ปัจจุบันสมาคมนี้ได้ปิดตัวลงเป็นที่เรียบร้อยแล้ว เนื่องจากมีปัญหาทางด้านการเงิน และขายสมาคมนี้ให้แก่ เท็ด เทอเนอร์

## อ้างอิง

## แหล่งข้อมูลอื่น
*Wrestling-Titles.com: Jim Crockett Promotions
*Wrestling-Titles.com: N.W.A. Mid-Atlantic Championship Wrestling
*The Mid-Atlantic Getaway

หมวดหมู่:มวยปล้ำอาชีพ
หมวดหมู่:สมาคมมวยปล้ำอาชีพของสหรัฐอเมริกา
หมวดหมู่:เวิลด์แชมเปี้ยนชิพเรสต์ลิง
หมวดหมู่:แนชั่นแนลเรสต์ลิงแอไลแอนซ์
หมวดหมู่:จิมครอกเคทท์โปรโมชั่น
มารีอา อันนา วิคโทรีอาแห่งบาวาเรีย

**มารีอา อันนา วิคโทรีอาแห่งบาวาเรีย**  (ประสูติ 28 พฤศจิกายน ค.ศ. 1660 — สิ้นพระชนม์  20 เมษายน ค.ศ. 1690) เป็นพระชายาในเจ้าชายหลุยส์ โดแฟ็งแห่งฝรั่งเศส รัชทายาทของพระเจ้าหลุยส์ที่ 14 แห่งฝรั่งเศส

## พระประวัติ
มารีอา อันนา วิคโทรีอาแห่งบาวาเรีย ประสูติเมื่อวันที่ 28 พฤศจิกายน ค.ศ. 1660  เป็นพระธิดาของแฟร์ดีนันท์ มารีอา ผู้คัดเลือกแห่งบาวาเรีย กับเจ้าหญิงเอนรีเกตตา อาเดไลเดแห่งซาวอย  พระบรรพบุรุษฝ่ายพระชนนีสืบเชื้อสายมาจากเจ้าหญิงคริสติน มารีแห่งฝรั่งเศส ด้วยเหตุนี้พระองค์จึงเป็นศักดิ์พระประยูรญาติชั้นที่สองของพระสวามี แม้พระองค์จะมีเชื้อสายเยอรมันเป็นหลัก แต่สามารถรับสั่งภาษาฝรั่งเศส อิตาลี และละตินได้

พระองค์ได้เสกสมรสกับเจ้าชายหลุยส์ โดแฟ็งแห่งฝรั่งเศส องค์รัชทายาทของพระเจ้าหลุยส์ที่ 14 แห่งฝรั่งเศส เมื่อวันที่ 7 มีนาคม ค.ศ. 1680 หลังจากการเสกสมรสทำให้พระองค์มีพระอิสริยยศคือ *ราชธิดาแห่งฝรั่งเศส* (Fille de France) ซึ่งเทียบเท่ากับ *[[รอยัลไฮเนส]]* และจะขานพระนามว่า **มาดามลาโดฟีน** (Madame la Dauphine) ทั้งสองมีพระโอรสด้วยกัน 3 พระองค์ คือ
# เจ้าชายหลุยส์ ดยุกแห่งบูร์กอญ (16 สิงหาคม ค.ศ. 1682 — 18 กุมภาพันธ์ ค.ศ. 1712) ต่อมาคือ **โดแฟ็งแห่งฝรั่งเศส** เสกสมรสกับเจ้าหญิงมาเรีย อเดเลดแห่งซาวอย พระญาติชั้นที่สอง มีพระโอรสสามพระองค์
#  เจ้าชายฟิลิป ดยุกแห่งอ็องฌู (19 ธันวาคม ค.ศ. 1683 — 9 กรกฎาคม ค.ศ. 1746) ต่อมาคือ **กษัตริย์แห่งสเปน** เสกสมรสกับเจ้าหญิงมาเรีย ลุยซา กาเบรียลลาแห่งซาวอย  มีพระโอรสสี่พระองค์ ต่อมาได้เสกสมรสกับเอลิซาเบธ ฟาร์เนเซ มีพระโอรสสี่พระองค์ และพระธิดาสามพระองค์
# เจ้าชายชาลส์ ดยุกแห่งเบอร์รี (31 กรกฎาคม ค.ศ. 1686 — 5 พฤษภาคม ค.ศ. 1714) เสกสมรสกับเจ้าหญิงมารี หลุยส์ เอลิซาเบธแห่งออร์เลออง มีพระโอรสหนึ่งพระองค์ และพระธิดาสองพระองค์ แต่สิ้นพระชนม์ตั้งแต่ยังทรงพระเยาว์ทั้งหมด

ในช่วงปี ค.ศ. 1687  พระองค์ได้ส่งทูตพิเศษนำของกำนัลมาถวายกรมหลวงโยธาเทพ พระราชธิดาเพียงพระองค์เดียวในสมเด็จพระนารายณ์มหาราชแห่งกรุงศรีอยุธยา แต่กรมหลวงโยธาเทพกลับปฏิเสธ โดยทรงอ้างเหตุผลว่าพระองค์ทรงมีฐานะ *"ยากจน"* เกินกว่าจะประทานของมีค่าที่จะเทียบกันได้เป็นการตอบแทน

ต่อมาเมื่อพระสวามีของพระองค์ลอบมีอนุภริยา พระองค์จึงแยกไปประทับยังพระตำหนักส่วนพระองค์ และสนิทสนมกับพระสหายชาวเยอรมัน คือ เจ้าหญิงเอลิซาเบธ ชาล็อตแห่งแพลาไทน์ พระชายาของเจ้าชายฟีลิปที่ 1 ดยุกแห่งออร์เลอ็อง พระอนุชาในพระเจ้าหลุยส์ที่ 14 ซึ่งทั้งคู่ได้รับสั่งภาษาเยอรมัน อันเป็นภาษาที่พระสวามีไม่เข้าพระทัย

ดัชเชสมาเรีย อันนา วิกตอเรียแห่งบาวาเรีย สิ้นพระชนม์เมื่อวันที่ 20 เมษายน ค.ศ. 1690 หลังจากมีพระอาการประชวรหนักและเรื้อรังมานาน สิริพระชนมายุได้ 29 พรรษา

## อ้างอิง

* Simone Bertière, Les Femmes du Roi-Soleil, Éditions de Fallois, 1998, ISBN 2-253-14712-5

หมวดหมู่:ราชวงศ์บูร์บง (ฝรั่งเศส)
หมวดหมู่:ราชวงศ์วิทเทิลส์บัค
หมวดหมู่:บุคคลจากมิวนิก
หมวดหมู่:โดฟีนแห่งฝรั่งเศส
หมวดหมู่:ดัชเชสแห่งบาวาเรีย
รุสลี สาเมาะ

**รุสลี สาเมาะ** เกิดเมื่อปี พ.ศ. 2527 เป็นชาวไทยมุสลิม ที่จังหวัดปัตตานี เป็นอดีตแชมป์สหพันธ์มวยนานาชาติแพนแปซิฟิก (IBF Pan Pacific)ในรุ่นฟลายเวท (112 ปอนด์) และเป็นแชมป์สหพันธ์มวยนานาชาติเอเชีย ในรุ่นซูเปอร์ฟลายเวท (115 ปอนด์)

## เกียรติประวัติ
*แชมป์ IBF Pan Pacific รุ่นฟลายเวท
**ชิง (แชมป์ว่าง) 26 ตุลาคม พ.ศ. 2554 ชนะคะแนน ไรอัน แทมปัส (ฟิลิปปินส์) ที่ ตลาดน้ำมหานคร แขวงลาดกระบัง เขตลาดกระบัง กรุงเทพมหานคร
** ป้องกันแชมป์ครั้งที่ 1 16 มีนาคม พ.ศ. 2555 ชนะคะแนน เกลโบ มาซาเลเยาวร์ (ฟิลิปปินส์) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร 
** ป้องกันแชมป์ครั้งที่ 2 27 มิถุนายน พ.ศ. 2555 ชนะน็อคยก 6 โยฮัน วายูดี (อินโดนีเซีย) ที่ โรงเรียนทวีธาภิเศก แขวงวัดอรุณ เขตบางกอกใหญ่ กรุงเทพมหานคร
** ป้องกันแชมป์ครั้งที่ 3 17 สิงหาคม พ.ศ. 2555 ชนะคะแนน รอมนิค มาร์กอส (ฟิลิปปินส์) ที่ สนามกีฬา จ.ตราด
** ป้องกันแชมป์ครั้งที่ 4 19 ตุลาคม พ.ศ. 2555 ชนะคะแนน โนรี โมราเลส (ฟิลิปปินส์) ที่ ศูนย์การค้าอิมพีเรียลเวิลด์ลาดพร้าว แขวงคลองเจ้าคุณสิงห์ เขตวังทองหลาง กรุงเทพมหานคร
** ป้องกันแชมป์ครั้งที่ 5 26 ธันวาคม พ.ศ. 2555 แพ้น็อคยก 4 ไรอัน พอนเทรัส (ฟิลิปปินส์) ที่ สถาบันรัชต์ภาคย์ แขวงพลับพลา เขตวังทองหลาง กรุงเทพมหานคร
*แชมป์ IBF ASIA  รุ่นซูเปอร์ฟลายเวท
**ชิง (แชมป์ว่าง) 18 ตุลาคม พ.ศ. 2556 ชนะทีเคโอยก 2 ทาคายูชิ โอคุโมโตะ (ญี่ปุ่น) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
** ป้องกันแชมป์ครั้งที่ 1,18 เมษายน 2557 ชนะคะแนน เอสปินอส ซาบู (อินโดนีเซีย) ที่ โรงเรียนวัดไตรรัตนากร ตำบลทุ่ง อำเภอไชยา จังหวัดสุราษฏร์ธานี
** ป้องกันแชมป์ครั้งที่ 2,20 มิถุนายน 2557 ชนะน็อคยกที่ 4 ริคกี้ มานูโฟ (อินโดนีเซีย) ที่ อำเภอป่าบอน จังหวัดพัทลุง
** ป้องกันแชมป์ครั้งที่ 3,17 ตุลาคม 2557 ชนะคะแนน เฟอร์นันโด โอคอน (ฟิลิปปินส์) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
*เคยชิงแชมป์ต่อไปนี้แต่ไม่สำเร็จ
**ชิงแชมป์เฉพาะกาล WBO Asia Pacific รุ่นซูเปอร์ฟลายเวท 10 เมษายน 2553 แพ้คะแนน ไอแซก จูเนียร์ (อินโดนีเซีย) ที่ ทูเมงกังอับดุลจามาวสปอร์ตฮอลล์ เมืองบาตาม ประเทศอินโดนีเซีย
**ชิงแชมป์ OPBF รุ่นซูเปอร์ฟลายเวท 30 ธันวาคม 2557 แพ้น็อคยกที่ 12 เรียว มัตสุโมโคะ (ญี่ปุ่น) ที่ เมโทรโพลิทันยิม กรุงโตเกียว ประเทศญี่ปุ่น

## ชื่อชกมวยอื่นๆ
*รุสลี ปุ๋ยไพลิน
*รุสลี เกษตรพัฒนา (ชื่อเมื่อครั้งชิงแชมป์ สหพันธ์มวยนานาชาติ แพนแปซิฟิก ที่ว่าง รุ่นฟลายเวท)

## อ้างอิง

## แหล่งข้อมูล
* http://boxrec.com/list_bouts.php?human_id=482655&cat=boxer 

หมวดหมู่:บุคคลที่เกิดในปี พ.ศ. 2527
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักกีฬาจากจังหวัดปัตตานี
หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นแบนตัมเวท
หมวดหมู่:แชมป์ IBF แพนแปซิฟิก
หมวดหมู่:นักมวยสากลชาวไทยจากค่ายมวยเกียรติกรีรินทร์โปรโมชัน